Source: http://www.bihon.ro/csm-oradea-a-castigat-derby-ul-etapei/1727903
Timestamp: 2017-04-24 17:08:26+00:00

Document:
CSM Oradea a câştigat derby-ul etapei - BIHON
Joburi Publi24 Romimo Bestauto BIHON Bihon CSM Oradea CSM Oradea a câştigat derby-ul etapei CSM Oradea a câştigat derby-ul etapei	De	Gavril Nutiu	la	6. noiembrie 2016 17:12	Georgel Haiduc a fost din nou golgeterul orădenilor	- © FOTO: Roby Boros
Handbaliştii orădeni au învins Universitatea Craiova în deplasare, cu scorul de 37-28. Divizionara A de handbal masculin CSM Oradea şi-a continuat evoluţiile foarte bune din actuala ediţie de campionat, impunându-se într-o manieră categorică la Craiova, într-un meci care a constituit derby-ul etapei a 7-a. Echipa noastră reuşeşte astfel să se revanşeze în faţa Universităţii, formaţie care ne-a învins pe terenul său în ultimele două ediţii.
Orădenii nu au avut nicio emoţie, aflându-se în avantaj pe tot parcursul meciului, pe care l-au dominat încă din start. Echipa oaspete conducea la pauză cu 17-13, mărindu-şi apoi avantajul în mitanul secund, pe fondul unui joc exact şi inspirat. Scorul final, 37-28, oglindeşte superioritatea clară a echipei orădene. Principalii marcatori ai orădenilor în acest meci au fost Georgel Haiduc, cu 9 goluri înscrise, Elvis Acsinia 7 şi Răzvan Niţu 6.
În urma acestei victorii, CSM Oradea se menţine în poziţia de lideră a clasamentului în Seria B, distanţându-se la şase puncte în faţa principalei favorite la promovarea în Liga Naţională, CS Minaur Baia Mare. Echipa băimăreană are însă două meciuri mai puţin disputate.
„Este o victorie mare, în faţa echipei de pe locul trei, care ne-a şi învins de altfel pe terenul său în ultimele două sezoane. De data aceasta am câştigat noi, într-o manieră incontestabilă, fapt care dovedeşte forma bună a echipei noastre în această ediţie de campionat. Doresc să felicit băieţii pentru tonusul bun pe care l-au dovedit în cele şapte etape disputate. Echipa a fost invincibilă până acum şi este aproape de a-şi realiza obiectivul pe care mi l-am propus eu personal, clasarea pe primul loc la finele turului, fără nicio înfrângere. I-aş remarca în meciul de la Craiova pe portarii Dragoş Nedelcu şi George Duma, dar trebuie subliniat întregul joc defensiv făcut de echipă”, a afirmat antrenorul Sebastian Tudor.
Etapa viitoare, CSM Oradea va avea rundă liberă, urmând să dispute proximul meci în cadrul etapei a 9-a, pe teren propriu, cu CNE Sighişoara. Ca urmare, handbaliştii orădeni vor beneficia de trei zile de odihnă, binemeritate după parcursul excelent din această parte a campionatului, după care îşi vor relua antrenamentele obişnuite. Antrenorul Sebastian Tudor intenţionează să programeze două meciuri de verificare pentru echipa sa în această perioadă de pauză, cu o adversară care n-a fost încă desemnată.
Taguri: csm oradea, derby-ul etapei, handbal masculin, universitatea craiova	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 CSM 
 csm